

**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΚΑΒΑΛΑΣ**

**ΔΙΕΥΘΥΝΣΗ ΟΙΚΟΝΟΜΙΚΩΝ**

**ΥΠΗΡΕΣΙΩΝ**

**ΤΜΗΜΑ ΠΡΟΜΗΘΕΙΩΝ**

**Δ/νση : Κ. Παλαιολόγου 4**

**Πληροφορίες: Χατζηαγγέλου Αθηνά**

**Τηλ: 2513 500081**

**email:** [**supplies@kavala.gov.gr**](mailto:supplies@kavala.gov.gr)

**https://** [**www.kavala.gov.gr**](http://www.kavala.gov.gr)

**NUTS: ΕL 515**

**ΠΡΟΚΗΡΥΞΗ (ΠΕΡΙΛΗΨΗ ΔΙΑΚΗΡΥΞΗΣ) ΤΟΥ Aνοιχτού Ηλεκτρονικού Διαγωνισμού κάτω των ορίων ΓΙΑ ΤΗΝ ΠΑΡΟΧΗ ΥΠΗΡΕΣΙΩΝ ΜΕ ΤΙΤΛΟ «ΣΥΝΤΗΡΗΣΗ ΑΝΕΛΚΥΣΤΗΡΩΝ ΣΕ ΔΗΜΟΤΙΚΑ ΚΑΙ ΣΧΟΛΙΚΑ ΚΤΙΡΙΑ ΤΟΥ ΔΗΜΟΥ ΚΑΒΑΛΑΣ 2025-2026»**

O Δήμαρχος Καβάλας έχοντας υπόψη την υπ’ αριθμ. **153/2025 (ΑΔΑ: 683ΙΩΕ6-4Ρ7)** απόφαση της Δημοτικής Επιτροπής με την οποία εγκρίθηκαν τα έγγραφα της σύμβασης και οι όροι του διαγωνισμού, προκηρύσσει ανοικτό ηλεκτρονικό διαγωνισμό κάτω των ορίων για την υπηρεσία με τίτλο: «Συντήρηση ανελκυστήρων σε δημοτικά και σχολικά κτίρια του Δήμου Καβάλας», διάρκειας ενός έτους (2025-2026), με κριτήριο κατακύρωσης την πλέον συμφέρουσα από οικονομική άποψη προσφορά, βάσει τιμής, ανά τμήμα, εφόσον η προσφορά είναι σύμφωνη με τις τεχνικές προδιαγραφές της μελέτης. Η συνολική εκτιμώμενη αξία της σύμβασης είναι **79.260,00 ευρώ χωρίς ΦΠΑ (98.282,40 ευρώ συμπ/νου ΦΠΑ 24%)** με CPV: 50750000-7 (Υπηρεσίες συντήρησης ανελκυστήρων) και 42419510-4 (Μέρη ανελκυστήρων).

Ο διαγωνισμός θα πραγματοποιηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) μέσω της διαδικτυακής πύλης <https://portal.eprocurement.gov.gr/webcenter/portal/TestPortal>. Η ισχύουσα Νομοθεσία είναι οι διατάξεις του Ν. 4412/2016 όπως τροποποιήθηκε και ισχύει, του Ν. 3463/2006, του Ν. 3852/2010 και του Ν. 4250/2014.

Η διάρκεια της σύμβασης ορίζεται για ένα έτος (2025-2026). Ως ημερομηνία έναρξης της σύμβασης θα είναι η 06/09/2025 καθώς η τρέχουσα σύμβαση με (ΑΔΑΜ: 24SYMV015387680) λήγει στις 05/09/2025.Η προς ανάθεση υπηρεσία αφορά την συντήρηση ανελκυστήρων σε δημοτικά και σχολικά κτίρια του Δήμου Καβάλας για το 2025-2026. Για την έγκυρη συμμετοχή στο διαγωνισμό απαιτείται εγγύηση συμμετοχής, για ποσό που θα καλύπτει ποσοστό δύο τοις εκατό 2% **επί της εκτιμώμενης αξίας προ ΦΠΑ,** για το σύνολο του κάθε τμήματος, για το οποίο συμμετέχει ο οικονομικός φορέας.

Τα έγγραφα της σύμβασης της Διακήρυξης καταχωρήθηκαν στη σχετική ηλεκτρονική διαδικασία σύναψης δημόσιας σύμβασης στο ΕΣΗΔΗΣ, η οποία έλαβε Συστημικό με Αύξοντα Αριθμό: **370942,** και αναρτήθηκαν στη Διαδικτυακή Πύλη του ΟΠΣ ΕΣΗΔΗΣ.

Ως καταληκτική ημερομηνία υποβολής των προσφορών στη Διαδικτυακή πύλη <https://portal.eprocurement.gov.gr/webcenter/portal/TestPortal> του συστήματος ΕΣΗΔΗΣ, ορίζεται η ημέρα **Παρασκευή 16/05/2025 και ώρα 14:00.**

Οι ενδιαφερόμενοι μπορούν να κατεβάσουν τα έγγραφα του διαγωνισμού και από την ιστοσελίδα του Δήμου Καβάλας [www.kavala.gov.gr](http://www.kavala.gov.gr/). Για περισσότερες πληροφορίες οι ενδιαφερόμενοι μπορούν να απευθύνονται στο Τμήμα Προμηθειών του Δήμου κατά τις εργάσιμες ημέρες και ώρες (τηλ.: 2513-500081).

Ο ΔΗΜΑΡΧΟΣ ΚΑΒΑΛΑΣ

ΘΕΟΔΩΡΟΣ ΜΟΥΡΙΑΔΗΣ